MLDataScientist/Wikipedia-uzbek-2024-05-01 huggingface dataset:
Jaguar I-Pace

AJaguar I-Pace — Hindiston Tata kompaniyasining Britaniyadagi shoʻba korxonasi Jaguar Land Rover kompaniyasining elektromobili. Seriyali elektromobil sifatida u birinchi marta 2018-yil 6-martda Jeneva avtosalonida ommaga namoyish etilgan. U beshta toʻliq oʻlchamli oʻrindiq, 1453 litrdan ortiq bagaj joyi va 27 litrli old boʻlimga ega.

Mukofotlar 
2019-yilda Jaguar I-Pace Yevropada yilning eng yaxshi avtomobili va Jahon avtomobili mukofotlarini qo‘lga kiritdi. 2018-yilda Jaguar I-Pace Rossiya bozoriga kirdi.

2018-yilda Euro NCAP — Crash testi Jaguar I-Pace-ga berishi mumkin boʻlgan yulduzlardan beshtasini berdi.

Texnik xususiyatlari 

Bu yangi Pivi Pro axborot koʻngilochar tizimiga ega boʻlgan birinchi Jaguar avtomobili hisoblanadi. Smartfon kabi, u haydovchi uchun juda qulay elrktronlashtirilgan.

Bundan buyon I-PACE 11 kVt quvvatga ega zaryadlash moslamasi bilan jihozlangan bo‘lib, u avtomobilingizni uch fazali elektr energiyasi manbalaridan tezlashtirilgan holatda quvvatlantirish imkonini beradi. Siz 11 kVt quvvatga ega devorga oʻrnatilgan uy zaryadlash stantsiyasiga ulanishingiz mumkin, bu sizga bir soatlik qayta zaryadlashdan keyin (WLTP) 53 km masofani beradi. Batareyani 0 dan 100% gacha zaryad qilish uchun atigi 9,3 soat vaqt ketadi. Bu kechasi uyda zaryad qilishning eng yaxshi usuli.

50 kVt quvvatga ega zaryadlovchidan zaryad olayotganda, 15 daqiqada avtomobil 63 km gacha quvvat zaxirasini oladi. Xuddi shu 15 daqiqada 100 kVt quvvatga ega zaryadlovchi qurilma 127 km gacha masofani taʼminlaydi.

Manbalar

Havolalar 

 Jaguar I-Pace ishlab chiqaruvchining rasmiy veb-saytida
Jaguar avtomobili
2010-yil ishlab chiqarilgan avtomobillar
Elektomobillar
Alper Uçar

Alper Uçar (talaffuzi: Alper Uchar; 1985-yil 19-yanvarda tugʻilgan) — Turkiya vakili sifatida muz ustida raqs musobaqalarida qatnashgan sobiq muz raqqosi. Konkida uchish boʻyicha sherigi Alisa Agafonova bilan birga ikki marta Qishki Olimpiya oʻyinlarida (2014 va 2018) ishtirok etgan va sakkizta xalqaro medalni qoʻlga kiritgan, shu jumladan 2011-yilgi qishki Universiadada kumush va Xalqaro konkida uchish ittifoqi tomonidan oʻtkazilgan musobaqalarida uchta medal sohibi boʻlgan. Juftlik olti marta Yevropa chempionati va toʻrt marta Jahon chempionatida ishtirok etgan.

Faoliyatining boshida Uçar yakka holda konkida uchish boʻyicha musobaqalarda ishtirok etgan. U 2005-yili Turkiya milliy chempionatining oltin medal egasi va o‘smirlar o‘rtasida to‘rt karra mamlakat chempioni boʻlgan.

Faoliyati

Agafonova bilan birinchi uch mavsum 
Uçar 2010-yilda ukrainalik Alisa Agafonova bilan juftlikda Turkiya terma jamoasi vakili sifatida musobaqalarda qatnashgan. Ular 2011-yilgi qishki Universiada turnirida kumush medalni qoʻlga kiritigan.

Agafonova / Uçar juftligi 2012-yilda Angliyaning Sheffild shahrida boʻlib oʻtgan Yevropa chempionatida 26-oʻrinni, 2012-yili Fransiyaning Nice shahrida boʻlib oʻtgan Jahon chempionatida 31-oʻrinni egallagan.

Agafonova/Uçar juftligiga dastlab Konnektikut shtatining Stamford shahrida Natalya Dubova va Oleg Voyko murabbiylik qilgan. Juftlik 2012-yilning dekabr oyida murabbiylarini almashtirib, Rossiyaning Moskva shahriga koʻchgan holda, murabbiylar Aleksandr Julin va Oleg Volkov qoʻl ostida musobaqalarga tayyorgarlik koʻra boshlagan. Juftlik 2013-yilda Xorvatiyaning Zagreb shahrida bo‘lib o‘tgan Yevropa chempionatida 13-o‘rindan, 2013-yilda Kanadaning Ontario shahrida bo‘lib o‘tgan Jahon chempionatida 28-o‘rindan joy olgan.

2013 — 2014-yilgi mavsum 
Agafonova / Uçar juftligi oʻz mavsumini 2013 Nebelhorn Trophy turnirida boshladi, bu oxirgi Olimpiya uchun saralash turniri edi. Juftlik 5-o‘rinni egallab, muz ustida raqs bo‘yicha Olimpiadada qatnashish uchun Turkiya vakili sifatida yoʻllanma olgan. Juftlik 2013 NRW Trophy musobaqasida kumush medalni qoʻlga kiritgan.

Agafonova / Uçar juftligi 2014-yilda Vengriyaning Budapesht shahrida bo‘lib o‘tgan Yevropa chempionatida 17-o‘rinni egallagan. Fevral oyida ikkalasi 2014-yil Rossiyaning Sochi shahrida boʻlib oʻtgan Qishki Olimpiya oʻyinlarida ishtirok etgan. Juftlik 2014-yil mart oyida Yaponiyaning Saitama shahrida bo‘lib o‘tgan Jahon chempionatida 20-o‘rindan joy olgan.

Dasturlari

Agafonova bilan

Natijalari 
GP: Gran-pri ; CS: Challenger seriyasi ; JGP: Oʻsmirlar oʻrtasidagi Gran-pri

Agafonova bilan muz raqsi

Manbalar 

Yashayotgan insonlar
1985-yilda tugʻilganlar
Kuhsar

Kuhsar (; Chendār va Chandār sifatida romanizatsiya qilingan) — Eronning Alborz viloyati, Savojbuloq okrugidagi shahar va Chendar tumanining markazi. 2006-yil aholini roʻyxatga olish maʼlumotlariga koʻra, uning aholisi 7,757 nafar, 2,075 oiladan iborat boʻlgan. Bu hudud Tehron yaqinida eng yaxshi ob-havoga ega shahar.

Manbalar
Carlos Carbonero

Carlos Mario Carbonero Mancilla (; 1990-yil 25-iyulda Kolumbiyaning Bogota shahrida tugʻilgan) — kolumbiyalik futbolchi, „Deportivo Cali“ jamoasida yarim himoyachi. 2014-yilgi jahon chempionati ishtirokchisi.

Klublardagi faoliyati 
Carlos Carbonero oʻz faoliyatini Kolumbiyaning „Academia“ futbol klubida boshlagan. Keyinchalik futbolchi „Atlético Huila“ futbol klubiga koʻchib oʻtgan. 2010-yil 30-yanvarda „América“ futbol klubiga qarshi oʻyinda Carlos Carbonero Kolumbiya A seriyasida debyut qildi. 21-fevral kuni „Deportivo Pereira“ futbol klubiga qarshi kechgan bahsda u dubl qayd etib, yangi jamoasi safidagi ilk gollarini kiritgan. 2011-yil boshida Carlos Carbonero „Once Caldas“ futbol klubiga koʻchib oʻtgan va ushbu futbol klubda yozgacha oʻynagan. Oʻsha yili u Argentinaning „Estudiantes“ futbol klubiga oʻtgan. Shuningdek, 16-avgust kuni „San Lorenzo“ futbol klubiga qarshi oʻyinda Carlos Carbonero „Estudiantes“ futbol klubi tarkibida debyut qilgan. Yuqori raqobat tufayli u asosan zaxiradan maydonga tushgan va 2012-yilda „Arsenal“ futbol klubiga ijaraga oʻtgan. 14-fevral kuni „Colón“ futbol klubiga qarshi bahsda Carlos Carbonero yangi klub safida debyut qilgan. 11-may kuni „San Martín“ futbol klubiga qarshi uchrashuvda Carlos Carbonero „Arsenal“ safidagi ilk golini urgan.

Carlos Carbonero 2011-2012-yilgi mavsumda Klausura va keyingi yil Argentina Superkubogini qoʻlga kiritgan.

2013-yilning yozida Carlos Carbonero „River Plate“ futbol klubiga koʻchib oʻtgan. 5-avgust kuni „Gimnasia La Plata“ futbol klubiga qarshi oʻyinda u yangi klubida debyut qilgan. 24-sentyabr kuni „All Boys“ futbol klubiga qarshi oʻyinda Carlos Carbonero oʻzining birinchi golini urgan. „River Plate“ futbol klubi bilan Carlos Carbonero ikkinchi marta Argentina chempioniga aylangan.

Oʻsha yili u „Cesena“ futbol klubiga ijaraga oʻtgan. 2014-yil 24-sentyabrda „Juventus“ futbol klubiga qarshi o‘yinda Carlos Carbonero debyut qilgan. 2015-yil 4-aprel kuni „Hellas Verona“ futbol klubiga qarshi kechgan bahsda Carlos Carbonero „Chesena“ darvozasiga ilk golini urgan. 2015-yilning yozida urugvayning „Fénix“ futbol klubi Carlos Carboneroni sotib olgan. 28-sentyabr kuni „Atalanta“ futbol klubiga qarshi oʻyinda u yangi jamoada debyut qilgan.

2017-yil boshida Carlos Carbonero „Cortuluá“ futbol klubi bilan shartnoma imzolab, vataniga qaytgan. 7-may kuni „Atlético Nacional“ futbol klubiga qarshi oʻyinda u yangi jamoasida debyut qilgan. 2018-yilning yozida Carlos Carbonero „Deportivo Cali“ futbol klubi bilan shartnoma imzolagan. 7-oktyabr kuni „Patriotas“ futbol klubiga qarshi oʻyinda u yangi klubi safida debyut qilgan.

Xalqaro faoliyati 
2011-yil 26-martda Ekvador terma jamoasiga qarshi oʻrtoqlik oʻyinida Carlos Carbonero Kolumbiya terma jamoasi safida debyut qilgan.

2014-yilda Carlos Carbonero Braziliyada boʻlib oʻtadigan jahon chempionatiga qoʻshilgan edi. Turnirda u guruh bosqichida Yaponiyaga qarshi oʻyinda maydonga tushgan.

Statistikasi

Manbalar 

Kolumbiyalik futbolchilar
Yashayotgan insonlar
1990-yilda tugʻilganlar
25-iyulda tugʻilganlar
Alisa Agafonova

Alisa Aleksandrovna Agafonova (; 1991-yil 15-yanvarda tugʻilgan) — Turkiya vakili sifatida muz ustida raqs musobaqalarida qatnashgan sobiq muz raqqosasi. Konkida uchish boʻyicha sherigi Alper Uçar bilan birga ikki marta Qishki Olimpiya oʻyinlarida (2014 va 2018) ishtirok etgan va sakkizta xalqaro medalni qoʻlga kiritgan, shu jumladan 2011-yilgi qishki Universiadada kumush va Xalqaro konkida uchish ittifoqi tomonidan oʻtkazilgan musobaqalarida uchta medal sohibi boʻlgan. Juftlik olti marta Yevropa chempionati va toʻrt marta Jahon chempionatida ishtirok etgan.

Ukraina vakili sifatida Dmitriy Dun bilan msuobaqalarda qatnashgan Agafonova Xalqaro konkida uchish ittifoqi tomonidan oʻtkazilgan Osmirlar oʻrtasidagi Gran pri seriyasida beshta medalni qoʻlga kiritgan va Oʻsmirlar oʻrtasidagi Jahon chempionatida 7-oʻrinni egallagan (2008).

Faoliyati

Uçar bilan birinchi uch mavsum 
Alisa Agafonova 2010-yilda turkiyalik Uçar bilan juftlikda Turkiya terma jamoasi vakili sifatida musobaqalarda qatnashgan. Ular 2011-yilgi qishki Universiada turnirida kumush medalni qoʻlga kiritigan.

Agafonova / Uçar juftligi 2012-yilda Angliyaning Sheffild shahrida boʻlib oʻtgan Yevropa chempionatida 26-oʻrinni, 2012-yili Fransiyaning Nice shahrida boʻlib oʻtgan Jahon chempionatida 31-oʻrinni egallagan.

Agafonova/Uçar juftligiga dastlab Konnektikut shtatining Stamford shahrida Natalya Dubova va Oleg Voyko murabbiylik qilgan. Juftlik 2012-yilning dekabr oyida murabbiylarini almashtirib, Rossiyaning Moskva shahriga koʻchgan holda, murabbiylar Aleksandr Julin va Oleg Volkov qoʻl ostida musobaqalarga tayyorgarlik koʻra boshlagan. Juftlik 2013-yilda Xorvatiyaning Zagreb shahrida bo‘lib o‘tgan Yevropa chempionatida 13-o‘rindan, 2013-yilda Kanadaning Ontario shahrida bo‘lib o‘tgan Jahon chempionatida 28-o‘rindan joy olgan.

2013 — 2014-yilgi mavsum 
Agafonova / Uçar juftligi oʻz mavsumini 2013 Nebelhorn Trophy turnirida boshladi, bu oxirgi Olimpiya uchun saralash turniri edi. Juftlik 5-o‘rinni egallab, muz ustida raqs bo‘yicha Olimpiadada qatnashish uchun Turkiya vakili sifatida yoʻllanma olgan. Juftlik 2013 NRW Trophy musobaqasida kumush medalni qoʻlga kiritgan.

Agafonova / Uçar juftligi 2014-yilda Vengriyaning Budapesht shahrida bo‘lib o‘tgan Yevropa chempionatida 17-o‘rinni egallagan. Fevral oyida ikkalasi 2014-yil Rossiyaning Sochi shahrida boʻlib oʻtgan Qishki Olimpiya oʻyinlarida ishtirok etgan. Juftlik 2014-yil mart oyida Yaponiyaning Saitama shahrida bo‘lib o‘tgan Jahon chempionatida 20-o‘rindan joy olgan.

Dasturlari

Uçar bilan

Natijalari 
GP: Gran-pri ; CS: Challenger seriyasi ; JGP: Oʻsmirlar oʻrtasidagi Gran-pri

Uçar bilan

Manbalar 

Yashayotgan insonlar
Miguel Samudio

Miguel Ángel Ramón Samudio (; 1986-yil 24-avgustda Kapiata shahrida tugʻilgan) — paragvaylik futbolchi, „Sportivo Luqueno“ futbol klubi himoyachisi. U Paragvay terma jamoasida oʻynagan.

Klublardagi faoliyati 
Samudio „Libertad“ futbol klubi tarbiyalanuvchisi hisoblanadi. Futbol akademiyasini tugatgandan soʻng oʻyin amaliyotiga ega boʻlish uchun u „Sol de América“ futbol klubiga ijaraga berilgan. 2007-yil 19-avgustda „Nacional“ futbol klubiga qarshi oʻyinda u Paragvay premyer ligasida debyut qilgan. 2008-yilda „Libertad“ futbol klubiga qaytganidan soʻng, Miguel Ángel rotatsiya oʻyinchisi boʻlishiga qaramay, ikki marta Paragvay chempioni boʻlgan. Keyingi mavsumda u asosiy tarkibdan joy olgan.

2010-yilda Zamudio uchinchi marta chempion boʻlgan va bir yildan soʻng klubga CONCACAF Chempionlar ligasida gʻolib chiqishga yordam bergan. 2012-yilda Miguel Ángel toʻrt karra Paragvay chempioniga aylangan. 2014-yilda u ijara asosida braziliyaning „Cruzeiro Esporte“ futbol klubiga oʻtgan. 27-aprel kuni Miguel Ángel Braziliya A seriyasida „São Paulo“ futbol klubiga qarshi oʻyinda debyut qilgan. Oʻsha yili u Braziliya chempioni boʻlgan.

2015-yil boshida Zamudio meksikaning „América“ futbol klubiga koʻchib oʻtgan. Transfer summasi 1,5 million dollarni tashkil qilgan. 11-yanvar kuni León futbol klubiga qarshi oʻyinda u Meksika premyer ligasida debyut qilgan. 15-fevral kuni „Chiapas“ futbol klubiga qarshi bahsda Zamudio América futbol klubi uchun birinchi golini urgan. Oʻsha yili Miguel Ángel „América“ futbol klubiga tarixda birinchi marta CONCACAF Chempionlar Ligasida gʻolib chiqishga yordam bergan. 2016-yilda u ketma-ket ikkinchi marta CONCACAF Chempionlar ligasida gʻolib chiqqan.

Xalqaro faoliyati 
2009-yilning 28-martida 2010-yilgi Jahon chempionati saralash bosqichida Urugvayga qarshi oʻyinda Zamudio Paragvay terma jamoasi safida debyut qilgan. 2013-yilning 14-avgustida Germaniyaga qarshi o‘rtoqlik o‘yinida terma jamoa safida ilk golini urgan.

2015-yilda Zamudio Chilida boʻlib oʻtadigan Amerika kubogi uchun tarkibga kiritilgandi. Turnirda u Peru, Yamayka va Argentina bilan oʻyinlarda maydonga tushgan.

2016-yilda Miguel Ángel AQShda ikkinchi marta Amerika kubogida ishtirok etgan. Turnirda u Kosta-Rika, AQSh va Kolumbiya jamoalariga qarshi oʻyinlarda maydonga tushgan.

Jamoalari

Manbalar 

Paragvay futbolchilari
Yashayotgan insonlar
1986-yilda tugʻilganlar
24-avgustda tugʻilganlar
Mizvad

Mizvad ( mezoued, mizvid ) ( Tunis arab : miz̊wd ; ko'plik mazạwd mazāwid, so'zma-so'z "xalta", "sumka" yoki "oziq-ovqat xaltasi") degan ma'nolarni anglatadi.Tunisda  ishlatiladigan musiqa asbobi hisoblanadi. .  Asbob qo'y terisidan yasalgan Birlashtirilgan qo'sh chanterga ega, shox trubasiga (asbobga) o'xshash ikkita sigir shoxi bilan tugaydigan teri sumkasidan iborat. Bu asbob bitta qamish bilan chalinadi.

Etnomuzikolog Entoni Beynsning taʼkidlashicha, "zukra" atamasini  shu asbob uchun ham qoʻllanilsa bõladi. Ammo trubka ishqibozi Oliver Siler bu bogʻliqlik notoʻg'ri ekanligini aytadi. "Zukra"ga oʻxshash boʻlishi mumkin boʻlsa-da, u bir xil emas, aksincha, Liviyada puflama cholgʻu boʻlib, u bir xil boʻlmasa-da, mizvadga oʻxshaydi  .

Mizvad - Tunisdagi mashhur anʼanaviy musiqa asbobi turi boʻlib, u Darbuka va Mizvad deb nomlangan Tunis barabani  hisonlanadi. Bu musiqa dastlab qishloq va ishchilar sinfining musiqasi asbobi hisoblangan. U koʻpincha toʻylarda va rasmiy bayramlarda oʻynaladi, shuningdek, odamlar transga oʻxshash holatda, oʻziga xos anʼanaviy raqslarga tushishadi.

Mizvad - tunisda baraban bilan birga oʻynaladigan eng mashhur musiqa asboblaridan biri hisoblanadi.

Yana qarang 

 Habbon
 Mijwiz
 Erke

Manbalar 

Musiqa
Arab madaniyati
Musiqa asboblari
Frente!

Frente! (/frɛnteɪ/) (yoki Frente) Avstraliyada tashkil topgan folk-pop va indi-pop musiqa guruhidir. Guruhga 1989-yili Simon Austin, Angie Hart, Tim O'Connor va Mark Picton Viktoriya shtatining Melburn shahrida asos solishgan. Guruh 1991-yilning avgustida Whirled nomli debyut mini-albomini chiqargan. 1992-yilning martida Clunk nomli ikkinchi mini-albomini eʼlon qilgan. Mazkur mini-albom ARIA Chartsda 3-pogʻonagacha koʻtarilgan.

Manbalar
Sultan (film)

Sultan — 1978-yilda rejissyor Kartal Tibet, prodyuseri Nahit Ataman va ssenariy muallifi Yavuz Turgul boʻlgan dramatik komediya film. Bosh rollarda Turkan Shoray, Bulut Aras, Sener Shen va Adile Nashit ishtirot etgan . U Sultanning asl musiqasini Sahit Berkay, Yavuz Turgul bilan birga bastalagan. Ushbu filmda haqiqiy chekka qishloqlarda yashovchi aholining hayot tarzi yoritib berilgan.

„Sultan“ mahalla madaniyati nima ekanligi, aholining shaharlarda qanday yashashga urinishi va arab madaniyati haqidagi muhim filmlar qatoriga kiradi. Filmning suratga olish jarayoni Istanbulning Sariyer tumanidagi Rumelihsari mahallasidagi universitetning Shimoliy kampusiga yaqin joyda boʻlib oʻtgan.

Syujeti 
Istanbulning chekkasida boʻlib oʻtadigan filmda mahallaning yosh va kelishgan yigiti hamda mahalla muhtarining oʻgʻli Kamol mikroavtobus biznesi bilan shugʻullanadi. Mahalladagi koʻplab yosh qizlar bilan uchrashadigan Kamol bir kun Sultanni olishni rejalashtiradi. Biroq, qattiq jahl bilan chiqqan qiz, kelishgan yigitni ancha uradi. Ayni paytda u haqiqatan ham yosh qizni sevib qoladi. Boshqa tomondan, mahalla rahbariga kelgan baʼzi odamlar xarobalar joylashgan joyni sotib olib, hammani uyidan haydab yubormoqchi boʻladi. Mahalla va muhtar oʻrtasida shiddatli kurash boshlanadi. Oxirgi qolgan beva ayol va yana bir qancha oilalar boshqa joyga koʻchib ketayotganda, chiroyli yigit beva ayolga ergashib, unga turmush qurishni taklif qiladi. Filmda haqiqiy sevgi va sevgan qiziga erishish uchun barcha mashaqqatlarni yengib oʻtgan yigit haqida ham hikoya qilinadi.

Filmdagi qahramonlarning ismlari oʻsha davrdagi seriallarni va davrining yagona kanali TRT madaniyatini aks ettiradi. Ilyos Salmon oʻynagan mahalla qoʻriqchisi Kolombo oʻsha davrdagi Komissar Kolombo teleserialidan ilhomlangan. Melekning turmush oʻrtogʻi Jevatning „Charli“ laqabini Erdar Oʻzyagchilar ijro etgan, 1976-1981 yillar oraligʻida namoyish etilgan Charlining Farishtalari Amerika serialidan ilhomlangan.

Film haqida eslatmalar 
„Sultan“ filmida ayollarning oʻzgarishi bilan birga mamlakatda kechayotgan shahar oʻzgarishi bilan bogʻliq tajribani koʻrish mumkin. Sultan filmi shahar bilan ichki migratsiya natijasida yuzaga kelgan asosiy muammolar bilan qahramonlar raqobatini aks ettiruvchi filmlardan biridir. Ushbu filmda ayollar bir-birlari bilan hech qanday tarzda suhbatlashgani koʻrinmaydi, faqat kinoga borish yoki kreditda birga boʻlishdan tashqari. Ular odatda suv olish, uy ehtiyojlarini qondirish yoki bolalariga gʻamxoʻrlik qilish paytida suhbatlashadilar. Ayol qahramonlarining bu xususiyatlaridan farqli oʻlaroq, erkak qahramonlar boʻsh vaqtlarini koʻproq zavq va zavq bilan oʻtkazadilar.

Sharhlar 
Kino tanqidchisi Sinem Oʻzturkning soʻzlariga koʻra, Fotih Sultan Mehmed koʻprigining qurilish vaqtiga toʻgʻri kelgan filmda ham shu mavzuga toʻxtalib, koʻprik qurilishi chogʻida yuzaga keladigan ijara kurashi va kambagʻal xalqning ahvoli haqida soʻz boradi.

Manbalar 

Turkiya filmlari
1978-yil filmlari
Turk tilidagi filmlar
Jon Milton

JON MILTON— (1608-1674)

Hayoti va ijodi 

Milton notarius oilasida tugʻilib, diniy sharoitda yashadi. Milton ingliz va lotin tillarida sheʼrlar yoza boshlaydi. Shular ichida „Xristosning ertalabki tugʻlishi“, „Shekspirga“, „Qariya janob“ asarlari diniy xarakterda edi. Yoshligi dindorlar o‘rtasida o‘tgan Milton universitetda o‘qishni davom ettiradi. So‘ng Londonga yaqin Gortoni shahrida otasi qurgan uyda yashay boshlaydi. Dastlabki „Quvnoq va
gʻamgin“, „Qomus“ asarlarini yaratadi. Uyg‘onish davri taʼsiri Milton ijodida yaqqol sezilib turadi. Din va ishonch mavzusi „Dinga qattiq ishonch, Papaning irodasi va yuksakligi“ asarida, ozodlik mavzusi „Ozod ovoz haqida nutq“ asarida, tarbiya masalalari mavzusi „Tarbiya haqida“ tadqiqotida, inson huquqlari mavzusi „Ajralish haqida“ va „Ximiya“ asarlarida o‘z ifodasini topgan. Miltonning nazarida inson uchun uch ozodlik barqaror boʻlishi kerak: diniy, oilaviy va grajdanlik huquqlari. Milton ijodida lotin tilida yozilgan „Angliya xalqining himoyasi“ asari alohida o‘rin tutadi. 1660-yilda Angliyada reaksiya davri boshlanadi. Londondan uncha uzoq boʻlmagan shaharda Milton ochlikdan ancha qiynalib hayot kechiradi. U bu davrda „Yo‘qolgan jannat“, „Jannatning qaytishi“ poemalarini va „Kurashchi Samson“ tragediyasini yaratadi. 1655-yilda Jon Miltonning lotin tilida „ 0 ‘zimni himoya qilaman“ kitobi chop etiladi. Bunday nom hammani hayratga soladi. Kimdan u o‘zini himoya qiladi, davlat tepasidagilardanmi yoki dushmanlardanmi? Adib g‘arazgo‘y ijodkorlardan ko‘proq xavf-xatar kutadi. Bunday oqim muxlislari A. Mor, Filmer, Roulend boʻlib, ular Jon Miltonga oʻlim jazosini tayinlashni talab qilar, oʻz maqsadiga erishish uchun har qanday yovuzliklami qilishga tayyor edilar. Jon Miltonning „Yo‘qolgan jannat“ asari dunyoga mashhur boʻldi. Bu asarda Odam Ato — haqiqiy erkak, Momo Havo ajoyib ayol qiyofasida namoyon boʻladi. Bu asar pand-nasihat ruhi bilan sug‘orilgan boʻlib, unga talim-tarbiya jarayonida muhim ahamiyatga ega asar sifatida qarab kelinmoqda.

Manba 

.
Arina Ushakova

Arina Vadimovna Ushakova (; 2002-yil 27-iyunda tugʻilgan) — Rossiya vakili sifatida muz ustida raqs musobaqalarida qatnashgan sobiq muz raqqosasi. Konkida uchish boʻyicha sherigi Maksim Nekrasov bilan birga 2018-yilgi Oʻsmirlar oʻrtasidagi Jahon chempionatining bronza medali sohibi va 2018 — 2019-yilgi Oʻsmirlar oʻrtasidagi Gran-pri finali kumush medali sovrindori boʻlgan. Shuningdek, Arina Xalqaro konkida uchish ittifoqi tomonidan oʻtkazilgan Oʻsmirlar oʻrtasidagi Gran-pri seriyasida oltita medalni qoʻlga kiritgan, jumladan 2017-yilda Italiyada, 2018-yilda Litvada va 201- yilda Armanistonda boʻlib oʻtgan bosqichlarning barchasida oltin medallar bilan taqdirlangan.

Shaxsiy hayoti 
Arina Vadimovna Ushakova 2002-yil 27-iyunda Rossiyaning Chelyabinsk shahrida tugʻilgan.

Faoliyati 
Ushakova 2005-yilda konkida uchishni oʻrgana boshlagan. 2014-yilgacha Chelyabinskda yakka holda konkida uchuvchi sifatida mashq qilgan; keyin Moskvaga koʻchib oʻtgan va muz raqqosasi sifatida oʻzini mashqlarda sinab koʻrgan. Arina 2014 — 2015-yilgi mavsumda Anton Spiridonov bilan juftlik hosil qilgan. Keyin Maksim Nekrasov bilan juftlikda musobaqalarda qatnasha boshlagan. Bu juftlikka Aleksey Gorshkov va Maksim Bolotin murabbiylik qilgan.

2016 — 2017-yilgi mavsum 
Ushakova / Nekrasov juftligi 2016 — 2017-yilgi mavsumdaalqaro konkida uchish ittifoqi tomonidan oʻtkazilgan Osmirlar oʻrtasidagi Gran-pri (JGP) musobaqasida qatnashish uchun tanlanib olindi. Juftlik avgust oyi oxirida Chexiyaning Ostrava va oktyabr oyida Germaniyaning Drezden shahrida boʻlib oʻtgan bellashuvlarda bronza medallarini qo‘lga kiritgan.

2016-yil noyabr oyida juftlik 2016 Ice Star musobaqasida kumush medalni qoʻlga kiritgan. Juftlik 2017-yilgi Oʻsmirlar oʻrtasidagi Rossiya chempionatida yettinchi oʻrinni egallagan.

2017 — 2018-yilgi mavsum 
2017-yilgi JGP seriyasida qatnashgan Ushakova / Nekrasov juftligi avgust oyida Belarusiyaning Minsk shahrida boʻlib oʻtgan bosqichda bronza medalini qoʻlga kiritgan. Ular oktyabr oyida Italiyaning Egna shahrida boʻlib oʻtgan musobaqada oʻzlarining ilk oltin medalini qoʻlga kiritib, kumush medal sohiblari, jamoadoshlari Polishchuk / Vaxnov juftligini ikki ochkoga ortda qoldirganlar. Ushbu natijalar bilan Ushakova / Nekrasov juftligi 2017 — 2018 JGP finaliga yoʻllanma olgan va u yerda beshinchi oʻrinni egallagan.

2018-yil yanvar oyida Ushakova / Nekrasov juftligi 2018-yilgi Oʻsmirlar oʻrtasidagi Rossiya chempionatida ishtirok etib, bronza medalini qoʻlga kiritgan. Mart oyida juftlik Bolgariyaning Sofiya shahrida boʻlib oʻtgan 2018-yilgi Oʻsmirlar oʻrtasidagi Jahon chempionatida ham bronza medali sohibi boʻlgan.

Dasturlari 
(Nekrasov bilan)

Natijalari 
JGP: Oʻsmirlar oʻrtasidagi Gran-pri

Nekrasov bilan

Manbalar 

Yashayotgan insonlar
2002-yilda tugʻilganlar